Alksnas (Zarasų r.)
Alksnas – ežeras Aukštaitijoje, Zarasų rajono pietvakariuose, 10,5 km į vakarus nuo Salako. Ilgis pietvakarių-šiaurės rytų kryptimi 1,05 km, plotis iki 0,34 km. Altitudė 152,5 m. Didžiausias gylis 31 m. Alksno krantai sausi, aukšti, ežeras rininis. Per ežerą iš pietų į šiaurės rytus teka Ilgės upelis (iš Katišiaus į Vastelio ežerą). Pietinis ir rytinis krantai apaugę Pūslių mišku. Šiaurės vakariniame krante įsikūręs Vajasiškio kaimas, šiaurrytiniame – Aštrakalnio kaimas.